
РЕПУБЛИКА СРБИЈА
АП ВОЈВОДИНА
ОПШТИНА ШИД
ИЗБОРНА КОМИСИЈА
ОПШТИНЕ ШИД
Број : 013-52/II-26
Датум: 08.10.2026.године
З А П И С Н И К 

са 7. седнице Изборне Комисије општине Шид одржане дана 08.10.2026. године у 09,00 часова у сали Скупштине општине Шид.

	Седници присуствују: Слађана Маховац, председник, Јелена Шушкић, члан, Јована Петровић, заменик члана, Мирослав Нонковић, члан,  Стеван Лазић, заменик члана, Драган Гутић, члан, Далибор Тарлаћ, заменик члана,Снежана Радека, члан, Велинка Масал Античевић, заменик члана, Живан Мирић,  Александар Радин, заменик члана,   Ивана Пезић, члан, Жељана Зец, заменик члана, Вукашин Јовић, члан, Љиљана Клисурић, заменик члана,  Јована Витас Миланковић,  члан, Љубиша Чавић, заменик члана, Милутин Анђелковић, члан, Мира Тарајић, члан, Сандра Марковић, заменик члана,  Александар Павловић, члан, Ђорђе Радосављевић, заменик члана, Јела Мијатовић, члан, Војислав Куљански, заменик члана, Ружица Влаисављевић, члан, Александра Ковачевић. члан, Јасминла Зец, члан, Давид Старовлас, заменик члана

Бојана Мравик, секретар, Милица Угљешић, заменик секретара

Одсутни: Дејан Логарушић,  Радован Пробојчић,  Милош Стевановић, Бранимир Ћућа, Александра Божић, Павле Скленар, Ивана Тркуља Јовановић,  Теодора Басрак, 
                 (сви уредно обавештени, оправдано одсутни)

	Записник води :             Бојана Мравик, секретар.

	Председник Комисије отвара седницу, поздравља присутне, утврђује да постоји кворум за пуноважан рад и одлучивање, те је  за данашњу седницу  предложио допуну дневног реда имајући у  виду да је од момента сазивања до одржавања ове седнице пристигао још један предлог за именовање члана и заменика члана ОИК у проширени састав  и то од стране  овлашћеног предлагача  следеће проглашене изборне листе :  Богољуб Карић-Покрет СНАГА СРБИЈЕ -БК
Како није било више предлога за допуну дневног реда, председник је ставио на гласање да се усвоји предложена допуна. Како је исти  једногласно усвојен, председник је предложио следећи  обједињени
ДНЕВНИ РЕД:

1. Усвајање записника са 4. и 5. седнице изборне комисије;
2. Доношење решења о предлогу за именовање члана и заменика члана у проширени састав Изборне комисије општине Шид на предлог овлашћеног подносиоца Изборне Листе ЋАЛЕ ОВО ЈЕ ЗА ТЕБЕ–ПЕТАР ЂУРИЋ-ПРЕМИЈЕР СРБИЈЕ;
3. Доношење решења о предлогу за именовање члана и заменика члана у проширени састав Изборне комисије општине Шид на предлог овлашћеног подносиоца Изборне Листе:  Богољуб Карић-Покрет СНАГА СРБИЈЕ -БК
4. Питања, предлози и информације;

Како није било примедби и  других предлога за дневни ред, исти је  једногласно усвојен.
       				 РАД ПО УТВРЂЕНОМ ДНЕВНОМ РЕДУ

1. Усвајање записника са 4. и 5. седнице изборн комисије

Председник Комисије  је известио све присутне да су им записници са 4. и 5. седнице Изборне комисије општине Шид прослеђени у  материјалу за ову седницу, позвао све присутне да уколико имају примедби на предметни записник, исте изнесу. Како није било других примедби то су чланови изборне комисије и заменици чланова са правом гласа, записник са 4. седнице усвојили већином гласова, а записник са 5. седнице једногласно у предложеном тексту.

2. Доношење решења о предлогу за именовање члана и заменика члана у проширени састав Изборне комисије општине Шид на предлог овлашћеног подносиоца Изборне Листе  ЋАЛЕ ОВО ЈЕ ЗА ТЕБЕ–ПЕТАР ЂУРИЋ-ПРЕМИЈЕР СРБИЈЕ;

Уводну реч  за ову тачку дневног реда дала је председник Комисије, те истакла да се  правни основ за доношење овог решења налази  у члану 32. Закона о избору народних посланика којим је прописано да локална изборна комисија именује, разрешава и констатује престанак функције чланова и заменика чланова органа за спровођење избора, у складу са овим законом и члану 30. истог  којим је прописано да члана и заменика члана локалне изборне комисије у проширеном саставу именује локална изборна комисија на предлог подносиоца проглашене изборне листе, који мора бити достављен најкасније седам дана пре дана гласања и да је локална изборна комисија дужна да донесе решење о предлогу за именовање члана и заменика члана локалне изборне комисије у проширеном саставу у року од 24 часа од пријема предлога, а да се решење о именовању члана  и заменика члана локалне изборне комисије у проширеном саставу примењује од наредног дана од дана када је донето, док је ставом 5. истог члана прописано да локална изборна комисија ради у проширеном саставу док збирни извештај о резултатима гласања не постане коначан. Такође је указала да је
Републичка изборна комисија је, на седници одржаној 2. октобра 2026. године, донела Решење 02 број 013-328/26-11, којим је проглашена Изборна листа ЋАЛЕ ОВО ЈЕ ЗА ТЕБЕ ПЕТАР ЂУРИЋ-ПРЕМИЈЕР СРБИЈЕ. На основу званичне евиденције Републичке изборне комисије и података која су достављени од стране РИК-а Општинској изборној комисији Шид овлашћено лице испред ове листе је Петар Ђурић. Својство овлашћеног лица које је непосредно поднело предлог Општинској изборној комисији општине Шид за именовање члана и заменика члана Изборне комисије општине Шид у проширеном саставу, дана 07.10.2026.г.у 10.35часова, утврђено је на основу овлашћења које је Општинској изборној комисији достављено од стране Републичке изборне комисије, потписано од стране Ђурић Петра којим је овластио Ковинчић Милоша, као овлашћено лице за територију општине Шид, за подношење предлога за именовање члана и заменика Општинске изборне комисије Општине Шид у проширеном саставу. Такође је указала да је предлог дозвољен, уредан, благовремен и поднет од стране овлашћеног лица, и отворила дискусију. Како  предлога није било, приступило се гласању. Изборна комисија је већином гласова донела решење о именовању члана и заменика члана у проширеном саставу Изборне комисије општине Шид, поводом ове тачке дневног реда.

3. Доношење решења о предлогу за именовање члана и заменика члана у проширени састав Изборне комисије општине Шид на предлог овлашћеног подносиоца Изборне Листе  Богољуб Карић-Покрет СНАГА СРБИЈЕ -БК

Уводну реч  за ову тачку дневног реда дала је председник Комисије, те истакла да се  правни основ за доношење овог решења налази  у члану 32. Закона о избору народних посланика којим је прописано да локална изборна комисија именује, разрешава и констатује престанак функције чланова и заменика чланова органа за спровођење избора, у складу са овим законом и члану 30. истог  којим је прописано да члана и заменика члана локалне изборне комисије у проширеном саставу именује локална изборна комисија на предлог подносиоца проглашене изборне листе, који мора бити достављен најкасније седам дана пре дана гласања и да је локална изборна комисија дужна да донесе решење о предлогу за именовање члана и заменика члана локалне изборне комисије у проширеном саставу у року од 24 часа од пријема предлога, а да се решење о именовању члана  и заменика члана локалне изборне комисије у проширеном саставу примењује од наредног дана од дана када је донето, док је ставом 5. истог члана прописано да локална изборна комисија ради у проширеном саставу док збирни извештај о резултатима гласања не постане коначан.Такође је указала да је
Републичка изборна комисија је, на седници одржаној 26. септембра 2026. године, донела Решење 02 број 013-304/26-, којим је проглашена Изборна листа Богољуб Карић-Покрет СНАГА СРБИЈЕ-БК. На основу званичне евиденције Републичке изборне комисије и података која су достављени од стране РИК-а Општинској изборној комисији Шид овлашћено лице испред ове листе је Драгомир Карић. Својство овлашћеног лица које је непосредно поднело предлог Општинској изборној комисији општине Шид за именовање члана и заменика члана Изборне комисије општине Шид у проширеном саставу, дана 08.10.2026.г.у 08.44 часова, утврђено је на основу овлашћења које је Општинској изборној комисији достављено од стране Републичке изборне комисије, потписано од стране Драгомира Карића којим је овластио Сању Кричковић, као овлашћено лице за територију општине Шид, за подношење предлога за именовање члана и заменика Општинске изборне комисије Општине Шид у проширеном саставу..  Такође је указала да је предлог дозвољен, уредан, благовремен и поднет од стране овлашћеног лица, и отворила дискусију. Како  предлога није било, приступило се гласању. Изборна комисија је једногласно донела решење о именовању члана и заменика члана у проширеном саставу Изборне комисије општине Шид, поводом ове тачке дневног реда.

4. Питања, предлози и информације
Поводом ове тачке члан Комисије Мирослав Нонковић  поднео је предлог да се донесе одлука о обавезујућој инструкцији , о којој је већ било речи на претходним седницама, а потом и Љубиша Чавић са предлогом да се образује радна група од чланова ОИК и да она у суботу, пред изборе обиђе сва бирачка места и провери уређеност бирачких места, нарочито у погледу видео надзора на сваком бирачком месту.
Председница је оба предлога ставила на гласање. Комисија је једногласно донела одлуку о доношењу обавезујуће инструкције коју ће бирачким одборима, по њиховом именовању, бити сачињена и достављена, а у погледу система техничке заштите и видео надзора, док је други предлог Комисија  већином гласова одбила. Председница је у овом делу само појаснила да је свакако у надлежности изборне комисије да обиђе бирачка места пре гласања и провери уређеност бирачких места.
Председник комисије закључује 7.седницу Изборне комисије општине Шид  у 09,19 часова.
Председник:							    Записничар.	

